CELEX: 32014R0847
Language: bg
Date: 2014-08-04 00:00:00
Title: Регламент за изпълнение (ЕС) № 847/2014 на Комисията от 4 август 2014 година за разрешаване на DL-селенометионин като фуражна добавка за всички животински видове  Текст от значение за ЕИП

5.8.2014   
            
            
               BG
            
            
               Официален вестник на Европейския съюз
            
            
               L 232/10
            
         РЕГЛАМЕНТ ЗА ИЗПЪЛНЕНИЕ (ЕС) № 847/2014 НА КОМИСИЯТА
   от 4 август 2014 година
   за разрешаване на DL-селенометионин като фуражна добавка за всички животински видове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда издаване на разрешително за използването на добавки при храненето на животните и се посочват основанията и процедурите за предоставянето на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за издаване на разрешително за DL-селенометионин. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Посоченото заявление се отнася до разрешаването на DL-селенометионин, органично съединение на селена, като фуражна добавка при всички животински видове, който следва да бъде класифициран в категорията „хранителни добавки“.
            
         
               (4)
            
            
               В становището си от 30 януари 2014 г. (2) Европейският орган за безопасност на храните („Органът“) заключи, че при предложените условия на използване DL-селенометионинът не се отразява неблагоприятно върху здравето на човека, здравето на животните или околната среда и че използването му може да се счита за ефикасен източник на селен за всички животински видове. Органът не счита, че са необходими специфични изисквания за мониторинг след пускането на пазара. Той провери също така доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
            
         
               (5)
            
            
               Оценката на DL-селенометионин показва, че са изпълнени условията за получаване на разрешително, установени в член 5 от Регламент (ЕО) № 1831/2003. Следователно употребата на посочения препарат следва да бъде разрешена, както е посочено в приложението към настоящия регламент.
            
         
               (6)
            
            
               Органът стигна до заключението, че ограничението за добавянето на органичен селен, установено за други органични съединения на селена, следва да се прилага и за DL-селенометионин. Освен това ако към фуража се добавят и други съединения на селена, добавянето на органичен селен следва да не надвишава 0,2 mg/kg пълноценен фураж.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, който спада към категорията „хранителни добавки“ и към функционалната група „съединения на микроелементи“, се разрешава като добавка при храненето на животните при условията, определени в същото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 август 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  Бюлетин на ЕОБХ (EFSA Journal) 2014 г.; 12(2):3567.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Вид или категория на животните
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  селен в mg/kg пълноценен фураж със съдържание на влага 12 %
               
            
                  
                     Категория „хранителни добавки“. Функционална група „Съединения на микроелементи“
                  
               
            
                  3b816
               
               
                  —
               
               
                  DL-селенометионин
               
               
                  
                     Характеристика на добавката
                  
                  Твърд препарат от DL-селенометионин със съдържание на селен от 1 800 mg/kg до 2 200 mg/kg
                  
                     Характеристика на активното вещество
                  
                  Органичен селен под формата на DL-селенометионин ((RS2)-2-амино-4-метилселанилбутанова киселина), получен чрез химичен синтез
                  Химична формула: C5H11NO2Se
                  CAS номер: 2578-28-1
                  Прах с минимум 97 % DL-селенометионин
                  
                     Метод за анализ
                      (1)
                  
                  За определяне на DL-селенометионин във фуражната добавка: високоефективна течна хроматография, комбинирана с ултравиолетово откриване (HPLC-UV).
                  За определяне на общия селен във фуражната добавка: масспектрометрия с индуктивно свързана плазма (ICP-MS) или атомноемисионна спектрометрия с индуктивно свързана плазма (ICP-AES).
                  За определяне на общия селен в премикси, комбинирани фуражи и фуражни суровини: атомноабсорбционна спектрометрия с генериране на хидриди (HGAAS) след микровълново разлагане (EN 16159:2012).
               
               
                  Всички видове
               
               
                  —
               
               
                   
               
               
                  0,50 (общо)
               
               
                  
                              1.
                           
                           
                              Добавката се смесва с фуража под формата на премикс.
                           
                        
                              2.
                           
                           
                              Мерки за безопасност на ползвателите: по време на работа да се използват средства за дихателна защита, предпазни очила и ръкавици.
                           
                        
                              3.
                           
                           
                              Технологичните добавки или фуражните суровини, включени при приготвянето на добавката, трябва да са с потенциал за запрашаване < 0,2 mg селен/m3 въздух.
                           
                        
                              4.
                           
                           
                              В упътването за употреба на добавката и премиксите да се посочат условията за съхранение и устойчивост.
                           
                        
                              5.
                           
                           
                              Ако препаратът съдържа технологична добавка или фуражни суровини, за които има определено максимално допустимо съдържание или за които се прилагат други ограничения, тази информация се предоставя на потребителите от производителя на фуражната добавка.
                           
                        
                              6.
                           
                           
                              Максимално добавяне на органичен селен: 0,20 mg Se/kg пълноценен фураж със съдържание на влага 12 %.
                           
                        
               
                  25 август 2024 г.
               
            
         (1)  Подробна информация за методите за анализ може да бъде намерена на следния адрес на референтната лаборатория: https://ec.europa.eu/jrc/en/eurl/feed-additives/evaluation-reports